La platja de Gandia acull aquest cap de setmana la IX edició del Challenge Ciclista
26 febrer 2020

## La platja de Gandia acull aquest cap de setmana la IX edició del Challenge Ciclista26 febrer 2020Última actualització: 14 juliol 2025

![](../gestion/img/_AO_8840--copia.jpg)  
  

La regidora delegada d'Esports, **Lydia Morant**; i el president de la Penya Ciclista Beniopa, **Pascual Orengo**, han presentat aquest matí en roda de premsa la IX edició del Challenge Ciclista Gandia en categoria cadet que se celebrarà a la nostra ciutat el proper cap de setmana i que un any més organitza el club gandià.

La regidora ha informat que l'eixida tindrà lloc el pròxim dissabte a partir de les 15.00 hores al carrer Valldigna a l'altura de l'Hotel 3 Anclas i que es tractarà d'una contrarellotge individual on els ciclistes eixiran amb un minut de diferència per afrontar un recorregut de 7,5 quilòmetres entre la platja de Gandia a Xeraco.

La segona etapa comptarà amb un recorregut de 46 quilòmetres i eixida neutralitzada a Gandia, una meta volant a quilòmetre vuit i un Premi de Muntanya a la Drova, al quilòmetre 16,5.

Morant ha volgut posar en valor el treball del club que l'any passat va ser reconegut per la seua tasca a la Gala de Turisme de Gandia, ja que els esdeveniments que organitzen ajuden a la desestacionalització de la platja i consoliden a Gandia com a destinació de turisme esportiu.

Finalment, l'edil va voler agrair el treball que realitzen els voluntaris, Creu Roja, Protecció Civil i Policia Local i va convidar a la ciutadania a animar els corredors durant la prova.

Pascual Orengo ha explicat que la competició comptarà amb la participació dels millors 197 ciclistes de la categoria i on també participarà la Selecció Valenciana Femenina. Es tracta de la primera gran prova de la temporada.

El president del Club informar que l'eixida de la primera etapa s'ha avançat des de les 16.00 hores a les 15.00 hores per evitar que, en cas de retards, els ciclistes encara disposen de llum diürna i que tant la prova del dissabte com la de diumenge comptaran en meta i arribada en la platja de Gandia.

[Twittear](https://twitter.com/share)